**ΑΟΡΙΣΤΟΣ Β΄**

**Παράδειγμα σχηματισμού ενεργητικού και μέσου αορίστου β΄**

**ρ. *βάλλω* (θ. *βαλ*-)**

**α) Ενεργητικός αόριστος β΄**

|  |  |  |  |  |  |
| --- | --- | --- | --- | --- | --- |
| Οριστική | Υποτακτική | Ευκτική | Προστακτική | Απαρέμφ. | Μετοχή |
| *ἔ-βαλ-ον*  *ἔ-βαλ-ες*  *ἔ-βαλ-ε*  *ἐ-βάλ-ομεν*  *ἐ-βάλ-ετε*  *ἔ-βαλ-ον*  *ἐ-βάλ-ετον*  *ἐ-βαλ-έτην* | *βάλ-ω*  *βάλ-ῃς*  *βάλ-ῃ*  *βάλ-ωμεν*  *βάλ-ητε*  *βάλ-ωσι(ν)*  *βάλ-ητον*  *βάλ-ητον* | *βάλ-οιμι*  *βάλ-οις*  *βάλ-οι*  *βάλ-οιμεν*  *βάλ-οιτε*  *βάλ-οιεν*  *βάλ-οιτον*  *βαλ-οίτην* | *—*  *βάλ-ε*  *βαλ-έτω*  *—*  *βάλ-ετε*  *βαλ-όντων*  *βάλ-ετον*  *βαλ-έτων* | *βαλ-εῖν* | *βαλ-ὼν*  *βαλ-οῦσα*  *βαλ-ὸν* |

(πβ.τα νεοελλ.: *έβαλα*, *έβαλες*, *έβαλε* κτλ.· *να βάλω*, *βάλεις*,*βάλει* κτλ.· *βάλε* κτλ.).

Του ενεργητικού αορίστου β΄:

**1.**   Το απαρέμφατο και η μετοχή τονίζονται πάντοτε στη λήγουσα (το απαρέμφατο με περισπωμένη και η μετοχή αρσενικού με οξεία)· *μαθεῖν*, *ἐλθεῖν* - *μαθών*, *ἐλθών*.

**2.**  Το β΄ ενικό πρόσ. της προστακτικής των ρ. *ἔρχομαι*, *εὑρίσκω*, *λαμβάνω*, *λέγω* και *ὁρῶ*, όταν δεν είναι σύνθετο, τονίζεται στή λήγουσα: *(ἔρχομαι* - *ἦλθον)* **ἐλθέ,** *(εὑρίσκω*- *ηὗρον)* **εὑρέ,** *(λαμβάνω* - *ἔλαβον)* **λαβέ,** *(λέγω*- *εἷπον)* **εἰπέ,** *(ὁρῶ* - *εἶδον)* **ἰδὲ** (αλλά: *ἄπελθε*,*ἔξευρε*, *παράλαβε*, *πρόειπε*, *πάριδε*)

**β) Μέσος αόριστος β΄**

|  |  |  |  |  |  |
| --- | --- | --- | --- | --- | --- |
| Οριστική | Υποτακτική | Ευκτική | Προστακτική | Απαρέμφ. | Μετοχή |
| *ἐ-βαλ-όμην*  *ἐ-βάλ-ου*  *ἐ-βάλ-ετο*  *ἐ-βαλ-όμεθα*  *ἐ-βάλ-εσθε*  *ἐ-βάλ-οντο*  *ἐ-βάλ-εσθον*  *ἐ-βαλ-έσθην* | *βάλ-ωμαι*  *βάλ-ῃ*  *βάλ-ηται*  *βαλ-ώμεθα*  *βάλ-ησθε*  *βάλ-ωνται*  *βάλ-ησθον*  *βάλ-ησθον* | *βαλ-οίμην*  *βάλ-οιο*  *βάλ-οιτο*  *βαλ-οίμεθα*  *βάλ-οισθε*  *βάλ-οιντο*  *βάλ-οισθον*  *βαλ-οίσθην* | *—*  *βαλ-οῦ*  *βαλ-έσθω*  —  *βάλ-εσθε*  *βαλ-έσθων*  *βάλ-εσ θον*  *βαλ-έσθων* | *βαλ-έσθαι* | *βαλ-όμενος*  *βαλ-ομένη*  *βαλ-όμενον* |

 Του μέσου αορίστου β΄:

**1.**   Το απαρέμφατο (είτε απλό είτε σύνθετο) τονίζεται στην παραλήγουσα: *γενέσθαι*, *λαβέσθαι* - *συγγενέσθαι*, *ἀντιλαβέσθαι*.

**2.**   Το β΄ ενικό πρόσ. της προστακτικής (είτε απλό είτε σύνθετο) κανονικά τονίζεται στη λήγουσα και παίρνει περισπωμένη: *γενοῦ*, *λαβοῦ*- *συγγενοῦ*, *ἀντιλαβοῦ·* αν όμως είναι μονοσύλλαβο και σύνθετο με δισύλλαβη πρόθεση, ανεβάζει τον τόνο στην παραλήγουσα: *(ἔχομαι* - *ἐσχόμην) σχοῦ*- *παράσχου*, *(ἕπομαι* - *ἑσπόμην) σποῦ* - *ἐπίσπου*.

**ΠΑΘΗΤΙΚΟΣ ΜΕΛΛΩΝ Α΄**

|  |  |  |
| --- | --- | --- |
| θέμα | πρόσφυμα | κατάληξη μέλλοντα μέσης φωνής |
| λυ | -θη- | σομαι |

|  |  |
| --- | --- |
| **Οριστική** | **Ευκτική** |
| λυ-θή-σομαι λυ-θή-σει λυ-θή-σεται λυ-θη-σόμεθα λυ-θή-σεσθε λυ-θή-σονται | λυ-θη-σοίμην λυ-θή-σοιο λυ-θή-σοιτο λυ-θη-σοίμεθα λυ-θή-σοισθε λυ-θή-σοιντο |
| Απαρέμφατο | λυ-θή-σεσθαι |
| Μετοχή | λυ-θη-σόμενος λυ-θη-σομένη λυ-θη-σόμενον |

**ΠΑΘΗΤΙΚΟΣ ΑΟΡΙΣΤΟΣ Α΄**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **αύξηση** | | | **θέμα ρήματος** |  | **πρόσφυμα -θη** |  |  |  |  |
| **οριστική** |  | ἐ- | λύ | - | θη | - | ν | **←** | **καταλήξεις** |

|  |  |  |  |
| --- | --- | --- | --- |
| **οριστική** | **υποτακτική** | **ευκτική** | **προστακτική** |
| ἐ-λύ-θη-ν | λυ-θῶ | λυ-θείη-ν | — |
| ἐ-λύ-θη-ς | λυ-θῇ-ς | λυ-θείη-ς | λύ-θη-τι |
| ἐ-λύ-θη | λυ-θῇ | λυ-θείη | λυ-θή-τω |
| ἐ-λύ-θη-μεν | λυ-θῶ-μεν | λυ-θείη-μεν, λυ-θεῖ-μεν | — |
| ἐ-λύ-θη-τε | λυ-θῆ-τε | λυ-θείη-τε, λυ-θεῖ-τε | λύ-θη-τε |
| ἐ-λύ-θη-σαν | λυ-θῶ-σι | λυ-θείη-σαν, λυ-θεῖ-εν | λυ-θέ-ντων, λυ-θή-τωσαν |
| **απαρέμφατο** | λυ-θῆ-ναι | **μετοχή** | λυ-θείς, λυ-θεῖσα, λυ-θέν |

Τα **αφωνόληκτα** ρήματα ακολουθούν τους ίδιους κανόνες σχηματισμού και την ίδια κλίση στον παθητικό μέλλοντα και αόριστο, αλλά μεταβάλλουν τον χαρακτήρα τους μπροστά από το -**θ**- του χρονικού προσφύματος -**θη**-/-**θε**-, όπως φαίνεται παρακάτω:

αφωνόληκτα

π.χ. λείπομαι → (θ. λειπ-) λειφθήσομαι, ἐλείφθην

λαμβάνομαι → (θ. λαβ-) ἐλήφθην

κηρύττομαι → (θ. κηρυκ-) κηρυχθήσομαι, ἐκηρύχθην

πείθομαι → (θ. πειθ-) πεισθήσομαι, ἐπείσθην

✦ **Μερικά ρήματα** σχηματίζουν τον παθητικό μέλλοντα και αόριστο α΄ με την **προσθήκη ενός -σ- πριν από το πρόσφυμα -θη-**, παρόλο που δεν είναι οδοντικόληκτα, π.χ.

ἀκούομαι → ἀκουσθήσομαι, ᾐκούσθην, κελεύομαι → κελευσθήσομαι, ἐκελεύσθην

**ΠΑΘΗΤΙΚΟΣ ΜΕΛΛΩΝ Β΄**

|  |  |  |  |
| --- | --- | --- | --- |
| **Οριστική** | **Ευκτική** | **Απαρέμφατο** | **Μετοχή** |
| γραφ-ή-σομαι γραφ-ή-σει γραφ-ή-σεται γραφ-η-σόμεθα γραφ-ή-σεσθε γραφ-ή-σονται | γραφ-η-σοίμην γραφ-η-σοιο γραφ-ή-σοιτο γραφ-η-σοίμεθα γραφ-ή-σοισθε γραφ-ή-σοιντο | γραφ-ή-σεσθαι | γραφ-η-σόμενος γραφ-η-σομένη γραφ-η-σόμενον |

Μερικά ρήματα σχηματίζουν τον παθητικό μέλλοντα και αόριστο με την προσθήκη μετά το θέμα του προσφύματος **-η-/-ε-** αντί για **-θη-/-θε-**, π.χ. γραφ-ή-σομαι, ἐγράφ-η-ν. Έτσι σχηματίζονται ο **β΄ παθητικός μέλλοντας και ο β΄ παθητικός αόριστος**.

Ο παθητικός μέλλοντας και αόριστος β΄ κλίνονται όπως και οι αντίστοιχοι πρώτοι παθητικοί χρόνοι με τη μόνη διαφορά ότι το β΄ ενικό προστακτικής έχει κατάληξη -**θι** (αντί για -τι), π.χ. γράφη-θι.

**ΠΑΘΗΤΙΚΟΣ ΑΟΡΙΣΤΟΣ Β΄**

|  |  |  |  |  |  |
| --- | --- | --- | --- | --- | --- |
| **Οριστική** | **Υποτακτική** | **Ευκτική** | **Προστακτική** | **Απαρέμφατο** | **Μετοχή** |
| ἐγράφ-**η-ν** ἐγράφ-**η-ς** ἐγράφ-**η** ἐγράφ-**η-μεν** ἐγράφ-**η-τε** ἐγράφ-**η-σαν** | | γραφ-**ῶ** γραφ-**ῇς** γραφ-**ῇ** γραφ-**ῶμεν** γραφ-**ῆτε** γραφ-**ῶσι** | γραφ-**είην** γραφ-**είης** γραφ-**είη** γραφ-**είημεν** (ή **εῖμεν**) γραφ-**είητε** (ή **εῖτε**) γραφ-**είησαν** (ή **εῖεν**) | γράφ-**η-θι** γραφ-**ή-τω**  γράφ-**ητε** γραφ-**έ-ντων** | γραφ-**ῆ-ναι** | γραφ-**εὶ-ς** γραφ-**εῖσα** γραφ-**ὲν** |

Τα ρήματα με μονοσύλλαβο ρηματικό θέμα με φωνήεν **ε**τρέπουν στους δεύτερους παθητικούς χρόνους το **ε**σε **α** βραχύχρονο:

κλέπτω (θ. κλ**ε**π) > ἐ-κλ**ά**-πην, πλέκω (θ. πλ**ε**κ) > ἐ-πλ**ά**-κην

Εξαιρούνται τα σύνθετα του -λέγω (συλλέγω): συλ-λεγ-ήσομαι

Όσα ρήματα έχουν μονοσύλλαβο ρηματικό θέμα με φωνήεν **η**συστέλλουν στους β' παθητικούς χρόνους το **η**σε **α**βραχύχρονο:(σ**ή**π-ω) σαπ-ήσομαι, ἐ-σ**ά**-πην

Εξαιρείται το απλό πλήττω (θ. πλ**η**γ-) πληγ-**ή**σομαι, ἐ-πλ**ή**γ-ην